Астана қаласы город Астана

**Қазақстан Республикасы Ұлттық Банкі Басқармасының
кейбір қаулыларына Қазақстан Республикасында**

**валюталық операцияларды жүзеге асыру және есептілікті ұсыну
мәселелері бойынша өзгерістер
енгізу туралы**

Қазақстан Республикасы Ұлттық Банкінің Басқармасы **ҚАУЛЫ ЕТЕДІ**:

1. Осы қаулыға қосымшаға сәйкес Қазақстан Республикасы Ұлттық Банкі Басқармасының Қазақстан Республикасында валюталық операцияларды жүзеге асыру және есептілікті ұсыну мәселелері бойынша өзгерістер енгізілетін кейбір қаулыларының тізбесі (бұдан әрі – Тізбе) бекітілсін.

2. Төлем балансы департаменті Қазақстан Республикасының заңнамасында белгіленген тәртіппен:

1) Қазақстан Республикасы Ұлттық Банкінің Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;

2) осы қаулы ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;

3) осы қаулы мемлекеттік тіркелгеннен кейін он жұмыс күні ішінде Қазақстан Республикасы Ұлттық Банкінің Заң департаментіне осы тармақтың
2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.

3. Осы қаулының орындалуын бақылау Қазақстан Республикасының Ұлттық Банкі Төрағасының жетекшілік ететін орынбасарына жүктелсін.

4. Осы қаулы 2025 жылғы 1 қаңтардан бастап қолданысқа енгізілетін Тізбенің 1 және 2-тармақтарын, Тізбенің 3-тармағының елу тоғызыншы абзацын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі.

5.Осы қаулы қолданысқа енгізілген күннен бастап бейрезидент жеке тұлғалардың осы қаулы қолданысқа енгізілгенге дейін есептік нөмірлер берілген, бейрезидент брокермен жасалған брокерлік қызмет көрсету туралы және бейрезидент инвестициялық портфельді басқарушымен жасалған инвестициялық портфельді басқару бойынша валюталық шарттары Ұлттық Банктің аумақтық филиалында есептік тіркеуден алынған және есептік нөмірлер тізілімінен шығарылған болып есептеледі.

**Ұлттық Банк**

 **Төрағасы Т.М. Сүлейменов**

КЕЛІСІЛДІ

Қазақстан Республикасы

Стратегиялық жоспарлау

және реформалар агенттігінің

Ұлттық статистика бюросы

КЕЛІСІЛДІ

Қазақстан Республикасы

Сыртқы істер министрлігі

КЕЛІСІЛДІ

Қазақстан Республикасы

Қаржы министрлігі